Codonopsis lanceolata

Codonopsis lanceolata, lohowon nogi saabaagi do deodeok, todok, toi ko' lance asiabell, nopo nga susumuni kitusak mantad do Asia Kosilahon (China, Jepun, Korea, om Kosilahon Sodu Rusia). Iti nopo nga kawo do tusak lunsing bonet.

 Kotolinahasan 
Codonopsis lanceolata nopo nga susumuni sumalakou i kaanu sumuni gisom kinawas 4.5 meter. Bontuk do tusak nopo nga lunsing miampai warana tosohug id suang dau.

 Pomutanaman 
Sumuni o Codonopsis lanceolata id kinoyonon di asagub id suang do talun id nulu tosiriba toi ko' nuluhon miampai kinawas 200-1600 meter. Osonong do sumuni o susumuni diti id tana di agaan om osuhatan miampai akawas o kosogubon om miampai do pH neutral gisom do sampapas kiasid om id siriba do nulinau tadau om olungung. Sumuni o susumuni diti gisom kinawas 15 kaki (4.6 m), mungkalad id koompokon do timpu talasu, nga apatai maso timpu tosogit. Oungkalad o tusak mantad wulan magus gisom Manom, om oonsok o linsou mantas Manom gisom Gumas.

Sakagon o susumuni diti maya do linsou i tonomon id tanah di kiasid. Pomboogian nga koindalan nogi, sundung pia do au asanangan o susumuni diti soira akasou do gamut om okito kopio maamaso taang tomulok kumaa slug. Iti nopo nga hermafrodit om momoguno pomosuon toi ko' potiukan montok pondobungaan.

Tonomon o susumuni diti miampai komersial id Watas Hoengseong, Wilayah Gangwon, Korea Selatan, hinonggo iti nopo nga boogian toponsol montok pomutanaman songkinoyonon. Ogumu tulun Korea Selatan nogi nga mananom id taman minsoosondii.

 Kulinari 

 Korea 
Gamut do Codonopsis lanceolata, deodeok id suang do boros Korea, gunoon id suang do nansakan Korea. Akanon miampai mata'on toi ko' onsokon. Gamut dau nopo nga miagal tekstur do gamut saderi, sundung pia do misuai roso. Deodeok linugu i poinsuang id gochujang nopo nga lohowon sabaagi deodeok-gui om posurungon sabaagi do taakanon tapangkal montok vegetarian. Milo guringon o deodeok sabaagi jeon, jeruk sabaagi kimchi toi ko; gunoon id suang do nonsokon piniamung miagal do salad. Milo nogi wonsoyon do alkohol, lohowon sabaagi deodeokju, i miampai tradisi nopo nga wonsoyon sondii om gunoon montok tudu pongusapan. Otutunan nogi o deokdeok sabaagi sasam i kirati do 'ginseng pasir', iso kawo herba i gunoon nogi id suang do pongusapan tradisional Korea.

 Pongusapan 
Gunoon nogi o Codonopsis lanceolata id suang do pongusapan tradisional Korea om Cina, miagal nogi piipiro susumuni suai id suang do kawo di miagal, gama do kepekatan poliasetilena, fenilpropanoid, alkaloid, triterpenoid om polisakarida i mogisuusuai id suang do gamut. Codonopsis lanceolata nopo nga gunoon montok momoligos bronkitis, asma, kukulan, kukulan kering, dispepsia om psikoneurosis. Noroitan nogi iti do kikowoowoyoon do anti-kanser.

 Etimologi 
Epitet poimbida lanceolata nopo nga sumuku kumaa roun di kibontuk atandus. Ngaran paganakan nopo nga Codonopsis,mantad do boros Yunani κώδων (kodon) "lunsing" om ὄψις (opsis) "mato, montok mogintong", sumuku kumaa bontuk do palapa tusak.

 Sukuon 

 Noputan labus 
Codonopsis lanceolata at PFAF

Category:Campanuloideae
Category:Korean vegetables
Category:Flora of China
Category:Flora of Japan
Category:Flora of Korea
Category:Flora of Siberia
Category:Taxa named by Philipp Franz von Siebold
Category:Taxa named by Joseph Gerhard Zuccarini